Zápis	  			    					
z rokovania DPS pre stimuly súkromných investícií do kultúry 

dátum: 16. júla 2020 o 9,00 h.; miesto: veľká zasadačka I. posch. Ministerstvo kultúry SR, Nám. SNP; Bratislava; zúčastnení: podľa prezenčnej listiny 

Program: 

1.	Otvorenie.
2.	Otvorenie diskusie k zriadeniu Dočasnej pracovnej skupiny pre stimuly súkromných investícií do kultúry – prezentácia.
3.	Rôzne. 

K bodu 1.: Otvorenie

Anton Škreko, predseda dočasnej pracovnej skupiny pre stimuly súkromných investícií do kultúry (ďalej len „DPS“), v úvode privítal prítomných na prvom zasadnutí DPS, ktorú zriadila rada vlády na svojom zasadnutí dňa 2.7.2020.
Následne poznamenal, že rokovanie bude zamerané na hľadanie súkromných finančných prostriedkov do kultúry, kultúrnych aktivít, tvorby, distribúcie diel, prístupnosti k nim.

K bodu 2.: Otvorenie diskusie k zriadeniu Dočasnej pracovnej skupiny pre stimuly súkromných investícií do kultúry.

Generálny riaditeľ SMAaAP a predseda DPS Anton Škreko prezentoval základné východiská problematiky. 
Úlohou DPS je pripraviť návrhy riešení pre ďalší rozvoj kultúry prostredníctvom stimulácie súkromných investícií do kultúry, ktoré by mali aktivizovať doplňujúce finančné zdroje na obnovu kultúrneho dedičstva, ako aj podporu umeleckej tvorby, kultúrnej produkcie a realizáciu kultúrnych podujatí.

Diskusia: 

Pavol Kráľ, predseda Grémia Slovenskej koalície pre kultúrnu diverziu (ďalej len „SKKD“), oceňuje rýchle zasadnutie DPS.
Ďalej pokračuje, že zriadenie DPS pomôže vyriešiť jeden problém, ale určite dosť podstatný. Aby sa nehádzali pod nohy polená tým, ktorí chcú pre kultúru niečo urobiť. Ďalej navrhuje častejšie stretnutia DPS.

Zora Jaurová, prezidentka CIF zdôrazňuje, že súkromné investície nemajú nahrádzať verejné. Verejné investície sa majú zachovať, príp. zvyšovať, nie znižovať.
Ďalej hovorí: existujú fondy, ktoré fungujú dobre, ale tieto fondy narážajú na hranice svojich možností v tom, že sa musí v akomkoľvek zákone o súkromných investíciách do kultúry brať do úvahy to, že máme kultúrny sektor rozdelený na štátny a neštátny. Verejné peniaze tečú veľmi rôznym spôsobom do toho štátom alebo samosprávou zriaďovaného a do toho neštátneho. Otázka znie, kam chceme súkromné investície nasmerovať a či ten sektor tak ako je teraz rozdelený a tak ako má kapacity, či je schopný tie investície absorbovať v tomto stave akom je. 

Zdenko Krajčír, ZMOS, hovorí, že na jednej strane máme súkromný kapitál na druhej strane je tu kultúra, ale o ten súkromný kapitál sa neuchádza len kultúra. Položil otázku čo treba urobiť aby sa súkromný kapitál rozhodol investovať práve do kultúry.

Martín Šmatlák, AVF, potrebná pre súkromné investície do kultúry bude atraktivita, takisto transparentnosť – do čoho sa investuje a aké budú výsledky.

Peter Černek, SK8, dopĺňa, že treba prerozdeliť súkromné investície do jednotlivých rezortov.

Zora Jaurová, prezidentka CIF, dodáva, že si myslí, že najlepšie fungujú motivačné mechanizmy. Ďalej si myslí, že štát a samosprávy by mohli spolu-zriaďovať inštitúcie a navzájom vyzvárať tak priestor, kde spájame rôzne zdroje. 

Peter Černek, SK8, dopĺňa, že treba zadefinovať minimum, ktoré musí byť investované.

Jozef Kovalčík, FPU, hovorí, že kľúčovým momentom toho celého bude, kto má byť subjektom kto bude prijímať prostriedky a na aké aktivity. Tieto dve veci sú kľúčové.
Neskôr sa môže riešiť otázka aké nástroje budú použité.

Pavol Kráľ, SKKD, hovorí, že štát sa nemôže zbaviť zodpovednosti za kultúru na základe stimulov súkromných investícií. Ďalej hovorí, že sa nemôže nahradiť štát súkromným sektorom.

Anton Škreko, predseda DPS, sa pýta, či takouto formou stimulácie tých investícií do kultúry chceme podporovať aj zriaďovanú aj nezriaďovanú kultúru.

Radoslav Kutaš, štátny tajomník MK SR, dopĺňa, že nie je ani tak podstatné komu v konečnom dôsledku ten stimul pomôže, ako to či dnes môže putovať tomu, komu chceme aby putoval.

Matúš Bieščad, IKP MK SR, hovorí, že súkromné zdroje v kultúre potrebujeme. Opatrenie znie tak ako aj cieľ tejto DPS nájsť nástroj, ktorý by stimuloval súkromné zdroje do kultúry. Otázka je, či chceme taký nástroj jeden alebo ich chceme viacero. Výhodnejšie zrejme bude ich mať viacero. Aj zriadená aj nezriadená kultúra ich potrebuje.

Anton Škreko, predseda DPS, navrhuje si zmapovať to čo už dnes existuje. Navrhuje nepozerať na to ako je zriaďovaná kultúra, ale nech sú stimuly pre všetkých. Dopĺňa, že do budúceho stretnutia MK SR pripraví materiál.

Na záver predseda DPS Anton Škreko poďakoval prítomným za účasť a ukončil rokovanie. Najbližšie rokovanie navrhuje na september tohto roku.

Zapísala:
Natália Belešová

Schválil: 
Anton Škreko, predseda DPS, generálny riaditeľ SMAaAP